Gözəl (Aşıq Cəfər)
Leyli kimi calallıdı,
Məni Məcnun sandı gözəl.
Əlində məzə şərbəti,
Məclisi dolandı gözəl.
Cismimi pərvayiş edib 
Atəş tutub yandı gözəl.
Dövrə vurub şux yeriyir,
Gör necə də candı gözəl.

Yeriyəndə min nazman 
Yerişin qaza bənzətdim. 
Uca boylu, mina gərdan 
Boyun şahbaza bənzətdim. 
Bilmirəm yaşı neçədi, 
Baxdıqca qıza bənzətdim. 
Bir cüt busə lütf eləsən,
Elə bil ehsandı, gözəl.

Səni sevən kimsənələr, 
Necə qəlbində yanmasın. 
Özü gözəl, sözü gözəl 
Doğan ana utanmasın! 
Danışdı mərdi-mərdana, 
Gərək ilqardan dönməsin. 
Aşıq Cəfər otağına 
Bir gecə mehmandı, gözəl.

Müxəmməslər